*Precizēts*

**Ministru kabineta rīkojuma projekta**

**„Grozījums Ministru kabineta 2013.gada 18.decembra rīkojumā Nr.667**

**„Par Latvijas Republikas valsts robežas integrētas pārvaldības koncepciju 2013.-2018.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punkts nosaka, ka priekšlikumu par Ministru kabineta tiesību aktā noteiktā izpildes termiņa grozīšanu Ministru kabinetā iesniedz attiecīga tiesību akta projekta veidā. Ministru kabineta 2013.gada 18.decembra rīkojuma Nr.667 „Par Latvijas Republikas valsts robežas integrētas pārvaldības koncepciju 2013.-2018.gadam”” 5.punkts paredz Finanšu ministrijai (valsts akciju sabiedrībai „Valsts nekustamie īpašumi”) sadarbībā ar Valsts ieņēmumu dienestu, Valsts robežsardzi, Pārtikas un veterināro dienestu sagatavot un finanšu ministram līdz 2014.gada 31.oktobrim iesniegt noteiktā kārtībā Ministru kabinetā informatīvo ziņojumu par Latvijas Republikas robežšķērsošanas vietu (turpmāk – RŠV) „Silene” un „Pāternieki” infrastruktūras attīstības (modernizācijas) pasākumu plānu ar priekšlikumiem turpmākai rīcībai. Ņemot vērā to, ka objektīvu apstākļu dēļ nebija iespējams līdz 2014.gada 31.oktobrim iesniegt Ministru kabinetā informatīvo ziņojumu par Latvijas Republikas RŠV „Silene” un „Pāternieki” infrastruktūras attīstības (modernizācijas) pasākumu plānu ar priekšlikumiem turpmākai rīcībai, un jautājums par nepieciešamā finansējuma piešķiršanu RŠV „Silene” un „Pāternieki” modernizācijai, kā jaunā politikas iniciatīva Ministru kabinetā likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas procesā netika atbalstīta (*Ministru kabineta 2014.gada 12.novembra sēdes protokollēmums (prot. Nr.62, 2.§)),* bet, ievērojot iepriekš minētā projekta aktualitāti, ir sagatavots tiesību aktu projekts par dotā uzdevuma izpildes termiņa pagarināšanu līdz 2015.gada 1.aprīlim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija (valsts akciju sabiedrība „Valsts nekustamie īpašumi”), atbilstoši Ministru kabineta 2013.gada 18.decembra rīkojuma Nr.667 „Par Latvijas Republikas valsts robežas integrētas pārvaldības koncepciju 2013.-2018.gadam” 5. punktā dotajam uzdevumam, ir izstrādājusi informatīvo ziņojumu *„Informatīvais ziņojums „Par RŠV „Silene” un „Pāternieki” attīstību uz Latvijas Republikas un Baltkrievijas Republikas valsts robežas””* (turpmāk – Informatīvais ziņojums) un atbilstošu protokollēmuma projektu „*Par informatīvo ziņojumu „Par RŠV „Silene” un „Pāternieki” attīstību uz Latvijas Republikas un Baltkrievijas Republikas valsts robežas””*(turpmāk – Protokollēmuma projekts), kas izskatīts 2014.gada 30.oktobra Valsts sekretāru sanāksmē (protokols Nr.42, 13.§, VSS-986).Informatīvo ziņojumu un Protokollēmuma projektu iesniegt Ministru kabinetā līdz 2014.gada 31.oktobrim nebija iespējams, jo tiesību aktu saskaņošanas procesā no iesaistītajām institūcijām ir saņemti iebildumi, kā rezultātā Informatīvais ziņojums un Protokollēmuma projekts ir jāprecizē, veicot nomas maksas un uzturēšanas izdevumu pārrēķinu visiem iesaistītajiem dienestiem un papildinot Iekšlietu ministrijas pakļautībā esošo iestāžu finansējuma pieprasījumu saskaņā ar Iekšlietu ministrijas iebildumiem.Informējam, ka šā gada 9.-10.decembrī Minskā notika Baltkrievijas – Latvijas ekspertu tikšanās un starpvaldību komisijas sēde, kuras laikā tika pārstrukturēts Latvijas iesniegtais projekta priekšlikums par RŠV „Silene”- Urbāni” un RŠV „Pāternieki”- Grigorovščina” ceļa posmu paplašināšanu iekļaušanai Eiropas Kaimiņattiecību instrumenta Baltkrievijas - Latvijas-Lietuvas pārrobežu sadarbības programmā 2014.-2020 (turpmāk – EKI programma). Papildus tika panākta vienošanās, ka līdz 2014.gada 10.janvārim Baltkrievijas un Latvijas puse aprēķinās iespējamās izmaksas jaunajiem projekta priekšlikumiem un informēs par to par EKI programmu atbildīgo ministriju. Augšminētā informācija ir būtiska finansējuma avota noteikšanā un attiecīgi Informatīvā ziņojuma un Protokollēmuma projekta precizēšanai.Papildus informējam, ka 2014.gada 27.novembra RŠV ekspertu darba grupas sēdē eksperti nolēma valsts akciju sabiedrības „Valsts nekustamie īpašumi” pieteiktajā EKI programmas projektā iekļaut arī Krāslavas novada domes prezentēto projekta ideju par stāvlaukumu izveidi tieši pirms RŠV „Pāternieki”, attiecīgi izbūvējot pievadceļu no autoceļa A6. Ņemot vērā to, ka iepriekš minēto informāciju iespējams būs nepieciešams integrēt Informatīvajā ziņojumā, pirms tam izvērtējot izklāstītā priekšlikuma tehniskā risinājuma iespējamību un finansiālo ietekmi uz valsts budžetu, ir nepieciešams papildus laiks minēto darbību veikšanai.Ievērojot augstāk minēto, ir sagatavots rīkojuma projekts „Grozījums Ministru kabineta 2013.gada 18.decembra rīkojumā Nr.667 „Par Latvijas Republikas valsts robežas integrētas pārvaldības koncepciju 2013.-2018.gadam””, kas paredz rīkojuma 5.punktā minētā informatīvā ziņojuma iesniegšanas termiņu Ministru kabinetā pagarināt līdz 2015.gada 1.aprīlim. |
| 3. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi”), Valsts ieņēmumu dienests, Valsts robežsardze, Pārtikas un veterinārais dienests, Iekšlietu ministrija un Zemkopības ministrija.  |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekta būtība skar Ministru kabineta kompetenci lemt par Ministru kabineta dotā uzdevuma izpildes termiņa pagarināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (valsts akciju sabiedrība „Valsts nekustamie īpašumi”) sadarbībā ar Valsts ieņēmumu dienestu, Valsts robežsardzi un Pārtikas un veterināro dienestu.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Nav. |

*Anotācijas II, III, IV un V sadaļa – projekts šīs jomas neskar.*

Finanšu ministrs J.Reirs

29.12.2014. 12:13

851

V.Bružas, 67024927

Vita.Bružas@vni.lv

A.Kronberga, 67024961

Arta.Kronberga@vni.lv